Diari Oficial de la Generalitat Valenciana


Sumari del DOGV 9232, del 10-12-2021 (2021/12017)

RESOLUCIÓ de 29 de novembre de 2021, de la consellera de Sanitat Universal i Salut Pública, de modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/12643


Data del document
:   29-11-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 29 de novembre de 2021, de la consellera de Sanitat Universal i Salut Pública, de modificació de la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria. [2021/12166]  
El Decret 108/2021, de 6 d'agost, del Consell, d'estructura i organització del Servei d'Emergències Sanitàries dedica l'article 1 a descriure quin és el seu objecte, i el concreta definint l'estructura i organització del Servei d'Emergències Sanitàries de la Comunitat Valenciana, en l'àmbit del sistema d'urgències i emergències.  
La seua exposició de motius fa referència al fet que l'experiència acumulada en el temps ha demostrat la necessitat ineludible de modernitzar i adaptar l'estructura i organització del Servei d'Emergències Sanitàries a la situació actual i a les noves necessitats, amb una direcció de centre única, i la integració econòmica i administrativa dels tres centres de despesa actuals, de manera que es garantisca una adequada ordenació i coordinació de tots els recursos.  
Tot això fa necessària una modificació de l'actual delegació en matèria de gestió econòmica i contractual per a adaptar-la a la nova estructura organitzativa i funcional del Servei d'Emergències Sanitàries de la Comunitat Valenciana.  
En virtut de les facultats conferides pels articles 28.k i l de la Llei 5/1983, de 30 de desembre, del Consell; l'article 59 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, així com per la Llei 40/2015, d'1 d'octubre, de règim jurídic del sector públic, resolc:  
  
  
Primer  
Es modifica el punt 1.5 de l'apartat 1, del resolc primer, que queda redactat de la manera següent:  
1.5. En el Servei d'Emergències Sanitàries de la Comunitat Valenciana (subprograma 412.22).  
En la persona titular de la direcció del Servei.  
  
Segon  
Es modifica el punt 1.6 de l'apartat 1, del resolc segon, que queda redactat de la manera següent:  
1.6. Servei d'Emergències Sanitàries de la Comunitat Valenciana (subprograma 412.22 i 412.24):  
En la persona titular de la direcció del Servei mancomunadament amb la persona titular de la direcció econòmica.  
  
Tercer  
Es modifica l'apartat 3, del resolc segon, pel que fa a la limitació de quanties del subprograma 412.22, que queda redactat de la manera següent:  
Subprograma 412.22, fins a 1.000.000,00 ?.  
  
Quart  
Es modifica l'apartat 6, del resolc onze, que queda redactat de la manera següent:  
6. Servei d'Emergències Sanitàries de la Comunitat Valenciana:  
6.1. Per la persona titular de la direcció econòmica o per la persona titular d'una subdirecció mèdica, indistintament, respecte de la persona titular de la direcció del Servei d'Emergències Sanitàries, excepte en els supòsits regulats en el resolc segon d'aquesta resolució en els quals la suplència d'aquest últim serà exercida per la persona titular d'una subdirecció mèdica.  
6.2. Per la persona titular del servei o responsable de contractació o de gestió econòmica del Servei d'Emergències Sanitàries respecte de la persona titular de la direcció econòmica.  
  
Cinqué  
1. En tant que mantinguen la seua vigència els expedients de despeses o de contractació imputats a les unitats de gestió 3021, 5041 i 8071, les facultats a què es refereix el resolc segon de la Resolució de 2 de desembre de 2020, queden delegades en la persona titular de la direcció del Servei d'Emergències Sanitàries de la Comunitat Valenciana mancomunadament amb la persona titular de la direcció econòmica.  
2. En tant que no estiguen nomenades les persones titulars de la direcció del Servei d'Emergències Sanitàries de la Comunitat Valenciana i la de la seua direcció econòmica, les competències romandran delegades en els termes previstos en la Resolució de 2 de desembre de 2020, de la consellera de Sanitat Universal i Salut Pública, per la qual es deleguen competències en matèria de contractació i de gestió econòmica en determinats òrgans de la Conselleria, publicada en el Diari Oficial de la Generalitat Valenciana, núm. 9005, de 26 de gener de 2021.  
  
  
Sisé  
Aquesta resolució produirà efectes l'endemà de la publicació en el Diari Oficial de la Generalitat Valenciana.  
  
València, 29 de novembre de 2021.- La consellera de Sanitat Universal i Salut Pública: Ana Barceló Chico.